Dee Dumas

Piszkos múlt

NOVELLA

Copyright © Szabó Rita

Hungarian edition © Soraya Kiadó

Minden jog fenntartva!

Borítóterv: Szabó Rita

Szerkesztette: Kalocsai Judit

Korrektúra: Török Tünde

Tördelés: Vasi Csaba

Felelős kiadó: Vasiné Szabó Rita

ISBN: 978-615-6583-25-3

Elektronikus kiadvány

Soraya Kiadó, Farmos, 2024

Elérhetőségek:

info@sorayakiado.com

www.sorayakiado.com

facebook.com/sorayakiado

youtube.com/@sorayakiado

facebook.com/deedumas

instagram.com/dee.dumas

tiktok.com/@dee_dumas_writer

November derekán Egyiptomban is bőven tart már az egyetemi időszak. Zakaria Fadaei is elindult reggel, bár nem sok kedve volt bemenni az előadásokra. Beült az autójába, amit a szüleitől kapott előző évben a huszadik születésnapjára, és gázt adott.

Zakaria egy igen gazdag kairói család egyetlen fia volt. Ebben az országban nem sokan mondhatják el magukról, hogy fényűző életet élnek, a Fadaei család egyike volt ezeknek a famíliáknak.

A fiú apja saját vállalkozását vezette, amit valamikor az ő apjától örökölt meg, és azt szerette volna, ha a fia is a nyomdokaiba lép majd. Ezért is tanult a fiú tovább, hogy sikeres üzletember és nagyszerű kereskedő váljon belőle.

A parfümgyártás alapja az esszencia, melyet különböző anyagok, mint például fák kérgéből vagy a virágok szirmaiból kinyert illóolajokból állítanak elő. Qasim, Zakaria apja ebben az iparban tevékenykedett, és ezekkel az alapanyagokkal kereskedett. Egyiptomban már elterjedt a híre a vállalkozásának, most pedig megpróbált külföld felé nyitni.

Qasim muzulmán férfiként élte az életét, de nem volt szigorú az elvekhez. Csak egy felesége volt, akit mindennél jobban szeretett, bár pár évvel ezelőtt ő is megbotlott. Összemelegedett egy csinos fiatal lánnyal, de sosem gondolta komolyan azt a kapcsolatot. Egyéjszakásra tervezte, de sajnos nem úgy alakult. A szerető nem akarta elengedni a kezét, nem riadt vissza még a fenyegetőzésektől sem, amit később be is váltott. Elmondta a férfi feleségének az igazat. A felesége, Ghalia, nem nézte jó szemmel a férje szerelmi viszonyát, ennek ellenére megbocsátott neki. A fiuk miatt. Tudta, hogy a fia nem nőhet fel apa nélkül. Lenyelte a megalázást. Legalábbis ezt állította. Valójában viszont sosem tudta elfelejteni a férje félrelépését.

Qasimnak volt egy öccse, aki csak egy évvel volt fiatalabb nála. Gabir valamivel jobban ragaszkodott a gyökereihez, ő három nőt is feleségül vett. A háromból viszont csak egy tudott neki gyermeket szülni, így a másik két asszonytól évekkel később el is vált. A fia, Ahmed Zakariával egyidős, és szintén egyetemre jár. Alexandriában tanul, mivel Gabir odaköltözött a munkája miatt. A fiú építészmérnök szeretne lenni, az eredményei kiválók, úgyhogy jó úton halad a cél felé. Gabir másik gyermeke Fatime, aki még csak tízéves múlt. Az apja őt is szeretné egyetemre adni, annak ellenére, hogy ebben a világban a nőknek nem feltétlenül kell tanulniuk. Elég, ha a szülők arra nevelik őket, hogy tisztességes asszony és szófogadó feleség váljon belőlük. Gabir sosem értette, hogy miért ne tanulhatna a lánya is egyetemen. Nincs is annál jobb, hogy a gyermekei tanult, művelt emberek. Nem kötött senkivel sem szerződést a lánya kezére, és nem is akar.